5-jarige seun verdrinkDie liggaam van ŉ seuntjie wat sedert Woensdag vermis is nadat hy gaan swem het, is gister in ŉ kanaal gevind. Simphiwe Rooibaard (5) se liggaam is omstreeks 09:00 op die plaas Bergkant in Kirkwood, in die Oos-Kaap, gevind. Adjudant-offisier Gerda Swart het Vrydag aan die media gesê Rooibaard het vermis geraak na hy vir sy 7-jarige suster gesê het dat hy in die kanaal gaan swem. “Polisieduikers het Woensdag die gebied gefynkam maar die soektog was onsuksesvol en moes gister hervat word.” ŉ Lykskouing is aangevra.